Nyeste Skilderie af Kiøbenhavn, 1810-03-10
Finants=Collegio er tilhændekommet et Kongeligt allernaadigst Reskript, saaledes lydende: Frederik den Sjette, af Guds Naade Konge til Danmark og Norge, de Venders og Gothers, Hertug til Slesvig, Holsteen, Stormarn, Ditmarsken og Oldenborg; Vor synderlige Gunst! Paa Grund af et til Os allerunderdanigst skeet Andragende, have Vi allernaadigst fundet for godt at beslutte, at der her i Landet maa for Vor Regning optages et Laan i Banco eller Banco=Valuta, hvilket udelukkende skal anvendes til at tilbagebetale Summer, som i samme Valuta ere forstrakte Vor Finantskasse, og skulle derfor de Obligationer, som med det nye Laan vorde indfriede, afleveres til den synkende Fond, som derimod afgiver af de den tillagte Jndtægter en lige stor Summe tilFinantskassen. Da Vi nu have den Tillid til Vore troe og kjære Undersaatter, at de, enhver efter sin Formue, ville være reedebonne til at lægge for Dagen, at man, ved deres Deeltagelse, kan finde de rede Hjelpekilder, hvis Anskaffelse maa ansees nyttig og hensigtsmæssig, saa ville Vi herved allernaadigst have Vort Finants-Collegio paalagt, at foranstalte ommeldte Laan aabnet paa følgende Vilkaar. - Jndskuddet skeer i Banco, i lange, korte eller a vista Vexler, som lyde paa Banco, eller paa andre fremmede Pengesorter, hvilke evalueres til deres Værdie i Banco, eller og i Guld og Sølv, enten i Barrer eller i fremmede Myntsorter, som reduceres til deres Værd i Banco; Tratter eller gode Vexler paa kort Sigt antages som rede Betaling, men for Tratter eller Vexler, der have en længere Tid end 14 Dage at løbe i, fraregnes en Disconto af 4 Procent aarlig; - Anviisninger paa Kongelige Kasser i Species eller Tratter paa Bankcomptoiret i Altona, som af Vort Finants=Collegio eller det herværende Bankcomptoir ere udstædte og i indeværende Maaned eller næste April eller Maji forfalde til Betaling, antages ligeledes som rede Jndskud med Godtgjørelse af 4 Procent Disconto for deres Løbetid; – Jndskudden erlægges strax og i det seeneste 8 Dage efter Subscriptionen; - De tilbagebetales i Løbet af 15 Maaneder, fra næste 1ste April at regne, med 1/12 Deel maanedlig, saaledes, at det første Afdrag skeer den 1ste Julii d. A., og det sidste den 1ste Junii 1811, dog kan Tilbagebetalingen ogsaa for dem, der ønske det, bestemmes i 3 maanedlige eller længere Terminer, naar de tilkjendegive dette ved Jndskuddets Erlæggelse. – For hver Afdrags Termin udstædes af Vort Finants=Collegio en Forskrivelse i Form af en Assignation paa en bestemt Dag med dens paalydende Summe i Banco, at betales af Bank comptoiret i Altona. - Disse Assignationer kunne for Forfaldstiden præsenteres bemeldte Bank comptoir, som paategner den skeete Foreviisning i Form af en Acceptation; - Paa Forlangende kunne ogsaa Assignationerne udstedes i samme Form og paa samme Tid at betales af Bankcomptoiret i Kjøbenhavn i Species, og de som allerede ere udstædte paa Banco, kunne, naar det, 3 Maaneder for Forfaldstiden, meldes Vort Finants Collegio, vorde forvandlede i Species. - For skrivelserne eller Assignationerne kunne, efter Enhvers Forlangende, udstædes paa Navn eller Jhændehaver. De første kunne endosseres eller transporteres, og skeer Udbetalingen til den, de sidst ere transporterede til; – Fra den Dag af, Jndskuddet er erlagt, betales 1/2 Procent maanedlig i Rente, som tilligemed Afdraget ved Forfaldstiden udbetales, og altsaa af Assignationer, som lyde paa 3 Maaneder, med 1 1/2 Procent, og af dem, som forfalde efter 6 Maaneder, med 3 Procent af den paalydende Summe. De, der have bestemt længere Afdragsterminer, kunne ogsaa stipulere særskildte Terminer for Rentens Betaling for Forfaldstiden. - Den ringeste Summe, hvorfor der kan tegnes, er 600 Rdlr. Banco. - Hermed skeer Vor Villie. Befalendes Eder Gud. - Skrevet i Vor Kongelige Residentsstad Kjøbenhavn, den 3die Martii 1810. Frederiker.